b'\n_START_ARTICLE_\nJandarmul \xc8\x99i jandarmeri\xc8\x9bele\n_START_SECTION_\nRezumat\n_START_PARAGRAPH_\nMuta\xc8\x9bi \xc3\xaentr-un sediu nou \xc8\x99i mai mare, jandarmii de la brigada din Saint-Tropez primesc sarcina de a instrui patru tinere jandarmeri\xc8\x9be stagiare. Jandarmii sunt \xc3\xaenc\xc3\xa2nta\xc8\x9bi de cele patru femei frumoase, dar nu \xc8\x99i so\xc8\x9biile lor. Stagiarele se descurc\xc4\x83 destul de bine cu noile \xc3\xaendatoriri, dep\xc4\x83\xc8\x99indu-\xc8\x99i uneori instructorii. Dup\xc4\x83 o s\xc4\x83pt\xc4\x83m\xc3\xa2n\xc4\x83 \xc3\xaens\xc4\x83, un specialist \xc3\xaen spionaj informatic le r\xc4\x83pe\xc8\x99te, una dup\xc4\x83 alta, pe jandarmeri\xc8\x9be \xc8\x99i le duce la o destina\xc8\x9bie necunoscut\xc4\x83. Existen\xc8\x9ba brig\xc4\x83zii fiind pus\xc4\x83 \xc3\xaen pericol de aceste r\xc4\x83piri care par s\xc4\x83 aib\xc4\x83 un motiv inexplicabil, jandarmii din Saint-Tropez vor elabora un plan pentru g\xc4\x83sirea jandarmeri\xc8\x9belor, pun\xc3\xa2ndu-\xc8\x99i via\xc8\x9ba lor \xc3\xaen primejdie.\n_START_SECTION_\nRecep\xc8\x9bie\n_START_PARAGRAPH_\n\xc3\xaen Lexikon des internationalen Films se precizeaz\xc4\x83 urm\xc4\x83toarele despre acest film: \xe2\x80\x9eUltimul film al lui Louis de Fun\xc3\xa8s, care este adaptat, ca de obicei, la stilul agitat-turbulent al actorului de comedie \xc8\x99i satisface numai foarte pu\xc8\x9bine nevoile de divertisment.\xe2\x80\x9c'